CELEX: 62021TN0698
Language: el
Date: 2021-10-27 00:00:00
Title: Υπόθεση T-698/21: Προσφυγή της 27ης Οκτωβρίου 2021 –Παρασκευαΐδης κατά Συμβουλίου και Επιτροπής

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/47
            
         
      Προσφυγή της 27ης Οκτωβρίου 2021 –Παρασκευαΐδης κατά Συμβουλίου και Επιτροπής
      (Υπόθεση T-698/21)
      (2022/C 2/65)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Γεώργιος Παρασκευαΐδης (Wezembeek-Oppem, Βέλγιο) (εκπρόσωποι: Σ. Παππάς και Δ.Α. Παππά, δικηγόροι)
      
         Καθών: Συμβούλιο της Ευρωπαϊκής Ένωσης και Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 4ης Φεβρουαρίου 2021 και το πρόγραμμα πληρωμών σε δόσεις της 9ης Μαρτίου 2021, καθώς και την απόφαση του Συμβουλίου της 19ης Ιουλίου 2021, με την οποία απορρίφθηκε η προσφυγή του προσφεύγοντος κατά της αποφάσεως της Επιτροπής, κατά το μέρος που περιέχει πρόσθετη αιτιολογία· και
               
            
                  —
               
               
                  να καταδικάσει τους καθών στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται ότι οι προσβαλλόμενες αποφάσεις παραβιάζουν την αρχή της νομιμότητας. Περαιτέρω, προβάλλεται ότι τα Αναθεωρημένα Συμπεράσματα αριθ. 237/05 (1) δεν είχαν εφαρμογή όσον αφορά το χρονικό διάστημα για το οποίο ο προσφεύγων ζήτησε το σχολικό επίδομα.
               
            
                  2.
               
               
                  Με τον δεύτερο λόγο προβάλλεται ότι τα Αναθεωρημένα Συμπεράσματα αριθ. 237/05 παρανόμως εφαρμόστηκαν αναδρομικώς.
               
            
                  3.
               
               
                  Με τον τρίτο λόγο προβάλλεται ότι τα Αναθεωρημένα Συμπεράσματα αριθ. 237/05 υιοθετήθηκαν από τους Προϊσταμένους Διοίκησης καθ’ υπέρβαση των αρμοδιοτήτων τους.
               
            
                  4.
               
               
                  Με τον τέταρτο λόγο προβάλλεται ότι τα Αναθεωρημένα Συμπεράσματα συνιστούν παράβαση του άρθρου 3, παράγραφος 1, του Παραρτήματος VII του ΚΥΚ.
               
            
         (1)  Τα αναθεωρημένα συμπεράσματα αριθ. 237/05 σχετικά με το σχολικό επίδομα κατά την έννοια του άρθρου 3, παράγραφος 1, του παραρτήματος VII του Κανονισμού Υπηρεσιακής Καταστάσεως εγκρίθηκαν από τους Προϊσταμένους Διοίκησης κατά την 284η συνεδρίασή τους της 1ης Ιουλίου 2020.